钦定古今图书集成/方舆汇编/职方典/第1180卷 > 黄州府物产考 府县志合载
## 钦定古今图书集成/方舆汇编/职方典/第1180卷 > 黄州府物产考 府县志合载

府总

谷之属

稻　粳、糯之通称，粳者为“秔” ，糯者为“稌” ，名类不一。

麦　，其名不一，有来有麰。来为小麦，麰为大麦，俱得四时之气。

荞麦　：干红花白，其实三棱而黑，经霜乃熟。《尔雅》所谓“荍者” 是也。北方名花麦。

豆　：《尔雅》云：“荏菽，其名甚繁，有黄、黑、青、红诸色，外复有菉豆、豌豆、饭豆、蚕豆、匾豆、刀豆、豇豆、茶豆、荚豆、羊眼豆、塍豆诸名。”

芝麻　：一名胡麻，压油最佳。《广雅》云“巨胜。” 《本草》名脂麻。

薥秫　即糯稻也。取酿酒黍　不粘者为黍。

鱼子糯　，出黄冈，宜酿酒，张文潜极称之。蔬果之属。

祭菜　俗作地菜

《白菜　一名菘菜》，四时咸有。

芥菜　：有青、紫、白三种。子可入药，其味辣。苋菜　一名长命菜。《格物论》云：“白苋入药。” 马齿苋、红苋作蔬。

芹菜　：生水中，叶似芎䓖，花白色，入文庙祭器。莴苣　，苣大也，茎叶大而味苦，又名苦苣。常食者为“白苣。”

茼蒿　：三、四月开黄花。《本草》云：“同蒿。” 湖中产菠菜　，其根红白，其叶青而尖，宜于春冬，种自菠菱国来。

萝卜　：一名“莱菔” ，有二种，红黄者为胡萝卜，食之最有益。

茄　《一名酪苏》。味甘寒。久冷不可多食，损人动气。

韭　叶细而长，似蒜。一名“锺乳。”

蒜　《本草》曰：“大者名胡，小者蒜，俗云蒜有百益葱　，有数种，一名胡葱，一名茗葱，一名芤，一名菜伯，一名和事草。”

芋　一名土芝，又名蹲䲭芋。茎可愈蜂螫。《山药　本草》谓之“薯蓣。” 味平无毒。

蕨　根可为粉救荒

“罗汉菜　” ，出蕲水三角山，旧有异僧种之而去，杂以荤腻即无味。

云雾菰　生三角山中

石耳　生石上，出蕲水。

芹　出蕲水，古作“蕲。” 止血养精，益气止烦，去伏热，杀药毒，令人肥健，但损齿。又有一种名牛蕲，叶细，根可食。

栗　有大小二种

柿　：《格物论》曰：“柿为朱，果有闵柿、牛心柿、羊矢柿、丁香柿。”

桃　其类不一，有早者，有晚者。

枣　大曰“枣” ，小曰“棘。”

《杏　》二更开花随即卸落树分雌雄。

李　绿叶、白花，味有甘、酸、苦、涩数种。《野李仁》可入药。

菱　：有角，八、九月间甚多，其花白。

石榴　：单叶者结实，千叶者不结实。

樱桃　四月乃熟，其色红嫩。

《无花果　》：凡果皆有花而结实，此果无花，生枝叶间。

大柑　：皮厚味甘，色若黄金。

丝瓜　嫩可食，苦则去其皮及子，用以涤器。味甘性冷。小儿豆疮方出，未出以其近蒂者三寸，连皮烧存性，为末，砂糖调服，多者可少。

竹木之属

松　，其叶有两鬣，五鬣、七鬣，皮肉有脂。

柏　有圆柏侧柏

椿　香者，名椿。臭者，名樗。香者，叶可食。

槐　木可钻火，叶细花黄，可染布。

《桑　叶》可饲蚕桑，《螵蛸》可入药。

柘　：叶劲有纹，可饲蚕。

榔　生深山中，大者合抱。

构　皮可作纸

橥草树　结棓子

檀　有红白二种

水竹　一名淡竹

《丛竹　》一名“慈孝竹。”

斑竹　色鳞鳞有斑，蕲人剖之为器。

蕲竹　，出蕲水、兰溪，以色莹者为簟，节疏者为笛，带须者为杖。然蕲、簟不专以蕲州出者得名，但不及蕲州之多耳。

《三月竹　　　》。《五月竹　　　》，石竹。

“簝竹　　　　。” “筀竹　　　　。” 《潇湘竹》。

南竹　　　　、“黄连竹　　　。” 《白簟竹》。

花属

《山兰　》多生山谷中，唐以此名县。

《西番》莲　：一花千叶，无实。

家园茶　出《斗方山》及诸圃皆生。

金盏　花小而圆，色黄如金。

蕲艾　出蕲州。叶青香，可以疗病。五月五日午时连茎刈取，曝干收叶，以灸百病。凡用艾，陈久者良，细软者谓之熟艾。若生艾灸火，伤人肌脉。蕲俗五日采艾，悬之户上，可禳毒气。《群芳谱》云：“积三年后，烧津液下流成铅锡。” 又雀欲夺燕巢，衔艾于其中，燕辄去。

包茅　出麻城

葛　出黄陂

药之属

天门冬　春生藤蔓，叶如茴香，与鲤鱼相背。《白艾　苗》茎类蒿叶背白可灸百病。

苍术　有赤白二种，服之令人长生。

《紫苏　》色紫而气香。

茴香　“叶似老葫荽” ，花黄，子大如麦粒。

薄荷　一名“龙脑” ，猫食之即醉。

牵牛　《本草》云：“金铃。”

山查　：《一名赤瓜》。味甘酸。能消食。

百合　苗高三尺许，四五月开白花，子生枝叶间。味甘平。无毒。一名“鹤顶红。” 又一种出蕲水山中，一颗数瓣，味甚美。

《香附子　》，莎草根也。气香而味辛。

车前子　即《芣苢，一名马舄》，多生道傍。《地骨皮　》即枸杞根也。

红花　《本草》云：“能活血。”

金银花　一名“忍冬草。” 能疗毒。

谷精草　谷田馀气所生。

鳞甲之属

鲂　状如鲢

河豚　肥美，土人无敢啖者。过客取食，与吴越无异。

《石扁头　》：一名“杉木片。”

鳗鯬　俗作白鳣

鲭　。可作脍。昔有《五侯鲭》。

鲤　：陶隐居云：“鱼王，唐人呼之为赤蝉公鳜　。头促鳞细，身有黑斑，其味如豚。”

《本草》曰：“鮧鳞而多涎。鳝　似蛇而无鳞，夏出冬蛰。有蛇变者，夜以灯照之，项下必有白点。”

鳅　：《埤雅》云：“似鳝而短，俗呼泥鳅。”

鳊　项短，身扁，鳞细，俗呼曰“缩项鳊鲫　” ，一名鲋，喜偎泥，不食杂物，尤美。

鳖　俗呼团鱼。又云甲虫。

鱎　俗作。《儿鲂》鱼　一名魾，即今之青鳊也。鳢，　今元鳢是也。胆甘可食，有舌，鳞细，有花文，一名文鱼。与蛇通气，其首戴星，夜则北向。鲦　身狭而长若条然，故名鲦。

鳣　大鱼似鱏，口在颔下，无鳞，鼻脊骨极肥美，俗谓之“玉板。” 大者长二、三丈，江东呼为“黄鱼。” 江豚　三、五成群，每风涛作，则随波拜水面趁食，俗呼为“拜水。”

白花蛇　，出蕲州，一名“褰鼻蛇。” 诸蛇鼻向下，惟此向上。龙头虎口，黑质白花，背有二十四方胜，尾尖有一佛指甲，腹傍有《念佛珠》斑。剖之置水中，则反尾涤其腹。长尺馀，能愈风疾。

乌蛇　亦出蕲州。能愈风，身乌无花。生湖池芦苇中。《本草》云：“一尾秤重八九分者为上，背有三棱。” 《尔雅翼》云：“蛇死目皆陷，惟此蛇与白花蛇，至死目不陷。”

绿毛龟　，亦出蕲州。背有绿毛，浮水中，则毛自泛。俗传能避尘驱蝇。旧谓“蕲阳四宝” ，蕲艾、蕲竹、簟、白花蛇、绿毛龟是也。

货之属

《鹿毛笔　》，出蕲州。

铁　：《一统志》谓：“蕲水产铁。”